**Referat af bestyrelsesmøde**

**Tirsdag den 2. maj kl. 18.00**

**Klubhuset, Skjoldsvej 8.**

**Fraværende:** Karsten Sigfridsson og John Offersen. Begge p.gr.a arbejde.

**DAGSORDEN:**

**Pkt. 1:** Godkendelse af referat fra seneste bestyrelsesmøde.

**Pkt. 2:** Oprydning i klubhuset efter Storebæltsløbet.

**Pkt. 3:** Orientering om skiltes fremtidige placering,

**Pkt. 4:** Debat vedr. Storebæltsløbet.

**Pkt. 5:** Eventuelt.

***REFERAT***

Ad pkt. 1: I.a.b.

Ad pkt. 2: Bestyrelsen ryddede op – småting - efter Storebæltsløbet.

Ad pkt. 3: Formanden orienterede om bemærkninger fra enkelte deltagere vedr. skiltes placering på ruten. Der var ønske om, at der fremover sættes to skilte ved vanskeligt overskuelige sving. Et skilt som nu, og et skilt meget tæt på svinget. Bestyrelsen tager dette emne om med Søren og Mogens.

Ad pkt. 4: Bestyrelsen har modtaget en ”bemærkning” om at der er ”kuk” i resultatlisten, samt at et større antal har kørt forkert, og dermed sparet 500 m i forhold til den planlagte rute.

Da bestyrelsen ikke har fået andre bemærkninger vedr. ”kuk” i resultatlisten, samt at vi ikke har viden om – eller fantasi til at forstå -, hvor man kan køre forkert og dermed ”snyde” for 500 m., har formanden svaret den pågældende med ovenstående bemærkninger.

Bestyrelsen betragter sagen som afsluttet.

Der opstod – desværre – et enkelt problem i forbindelse med parkering på Sofievej, hvor vi havde anvist parkering ved Transport Vest (ved siden af Kurt Riishøj). Formanden talte grundejeren – og vi fik forklaret årsagen. Grundejeren accepterede forklaringen, og vi blev enige om, at vi næste år kunne anvende arealet, blot ved forudgående aftale.

Der har været et antal bemærkninger vedr. savnet af frikadeller og kold kartoffelsalat, som vi vil overveje genindført næste år. Selv med disse bemærkninger, er det bemærkelsesværdigt, at der stort set blev spist op, hvilket ikke har været tilfældet de seneste år!!!!!!!!!

Ad pkt. 5: Bestyrelsen orienterede om, at den normale madpakketur i år ændres til en alm. søndagstræningstur – efterfulgt af PØLSEVOGN ved klubhuset som markering at ”NU ER DER FERIESÆSON”!

**Dette arrangement gennemføres søndag den 25. juni.**

Bestyrelsen planlægger i løbet af efteråret at arrangere en ”Kaffe-/kagetur, som evt. kunne gå til Bagerimuseet ved Gyldenholm.

Der var flere medlemmer, som bemærkede, at et antal af klubbens medlemmer mødte op til Storebæltsløbet uden at være tilmeldt, og gennemførte løbet uden at betale.

**BESTYRELSEN ERINDRER OM VANDELTUREN, HVOR TILMELDINGSFRISTEN ER DEN 8. MAJ.**

**SÅFREMT VI IKKE NÅR OP PÅ MINIMUM 18 TILMELDTE, AFLYSES TUREN.**

Referent

Ib P. Jensen